CUATRI RIDADIS
Il miedi e la vecjute
Un miedi al scrîf la recipe a une vecjute e chê i domande trop che e à di dâi.
«100 euros» al rispuint il miedi. «100 euros par scrivi chês dôs riis alì?» si smaravee la vecjute.
«E à di savê, siore, che jo par podê scrivi chês dôs riis alì o ai scugnût studiâ fin a vincjesîs agns!»
«Ma se lui al è stupit, siôr dotôr, aio di socombi jo?»
Il mat e i pampagai
Un mat al saveve rimpinâsi su pai arbui come une sghirate.
Une dì il diretôr dal manicomi, che lu saveve, i dîs: «Viodistu chei doi pampagai, un ros e un vert, insom di chel grant arbul? Po ben, va sù, cjapiju e puartiju jù.»
Intun marimoment chel al va sù e al torne jù dome cun chel ros.
«Dulà âstu chel altri?» al domande il diretôr.
«Ah, chel nol è ancjemò madûr!» ❚
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn